Diari Oficial de la Generalitat Valenciana


Sumari del DOGV 5822, del 06-08-2008 (2008/8426)

Bases reguladores del procediment de selecció de quatre places d'oficial de policia local de l'Ajuntament.
----------------------------------------------------------------------------------------------------------

### Dades del document

Número de DOGV
:   5822

Data del DOGV
:   06-08-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8426


Data del document
:   11-06-2008

Organisme emissor
:   Ajuntament de Callosa de Segura

Tipus de document
:   Convocatòria

Anàlisi jurídica

 Descriptors 

:   * Callosa de Segura
    * concurs administratiu
    * policia
    * administració local

Bases reguladores del procediment de selecció de quatre places d'oficial de policia local de l'Ajuntament. [2008/8426]  
Bases reguladores del procediment de selecció de quatre places d'oficial de Policia Local de l'Ajuntament de Callosa de Segura, vacants a la plantilla de personal funcionari d'este Ajuntament.  
 Esta Alcaldia ha dictat el següent:  
«Decret número 927/2008  
De conformitat amb les atribucions que em conferix l'article 21 de la Llei 7/1985, Reguladora de les Bases de Règim Local, mitjançant el present, resolc:  
Primer  
Aprovar les següents bases reguladores del procediment de selecció de quatre places d'oficial de la Policia Local de l'Ajuntament de Callosa de Segura, vacants a la plantilla de personal funcionari d'este Ajuntament.  
L'Ajuntament de Callosa de Segura (Alacant) convoca per a cobrir en propietat, com a funcionaris de carrera, les places que s'indiquen a continuació, corresponents a l'oferta d'ocupació pública dels anys 2000 i 2007. Esta convocatòria es regirà per les bases que es transcriuen a continuació, aprovades per la Resolució de l'alcalde president, de data 11 de juny de 2008, i en formen part.  
Places convocades: quatre.   
Promoció interna: tres.  
Mobilitat: una.  
Bases  
Primera  
Es convoca les persones interessades a cobrir en propietat, com a funcionaris de carrera, quatre places d'oficial de policia local, enquadrades a l'escala d'administració especial, subescala servicis especials, classe policia local, escala bàsica, grup C, subgrup C1, dels establits en la Llei 7/2007, de 12 d'abril, de l'Estatut Bàsic de l'Empleat Públic.  
El sistema de selecció dels aspirants serà el de concurs oposició de promoció interna (tres places) i torn de mobilitat (una plaça).  
Les places convocades i no cobertes pel present procediment s'oferiran al torn de mobilitat (concurs) entre oficials de policia local de la Comunitat Valenciana i al torn lliure (oposició).  
Les bases de la present convocatòria es publicaran en el Butlletí Oficial de la Província d'Alacant, en el Diari Oficial de la Comunitat Valenciana i, l'extracte, en el Boletín Oficial del Estado, i el text íntegre es comunicarà a l'Institut Valencià de Seguretat Pública de la Comunitat Valenciana, en els termes establits en la legislació de règim local i de coordinació de policies locals de la Comunitat Valenciana.   
Segona  
2.1. Torn de promoció interna.  
Per a ser admesos a la realització de les proves selectives en el concurs oposició de promoció interna, les persones aspirants hauran de complir els requisits següents:  
a) Ser personal funcionari de carrera, amb categoria d'agent, en situació de servici actiu en el cos de Policia Local de l'Ajuntament de Callosa de Segura (Alacant), integrat en la subescala de servicis especials, escala bàsica, classe policia local.  
b) Haver romàs, almenys, dos anys com a funcionari de carrera en la categoria d'agent de policia local.  
c) Estar en possessió del títol de Batxiller, Formació Professional de segon grau, o haver superat la prova d'accés a la universitat per a majors de 25 anys, o tindre complides les condicions per a obtindre'l en la data en què finalitze el termini de presentació d'instàncies.   
d) Estar en possessió dels permisos que habiliten per a la conducció dels vehicles de les classes B, inclòs el BTP i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
e) No patir malaltia o defecte físic que impedisca el normal exercici de les funcions pròpies de l'escala i categoria a què s'aspira, d'acord amb el quadre d'exclusions i el que disposa l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.   
f) No trobar-se separat mitjançant expedient disciplinari del servici de qualsevol administració pública o ocupació pública.  
g) No trobar-se inhabilitat per a l'exercici de funcions públiques.  
h) Haver pagat, acreditant l'ingrés, 60,00 euros en concepte de drets d'examen, al compte  número 8543.1683.52.7777068973 de l'oficina de Cajamurcia, sítia a Callosa de Segura, carrer de Cervantes, número 2, d'este Ajuntament. Estos drets d'examen es tornaran únicament als aspirants que no siguen admesos per falta d'algun dels requisits exigits per a prendre part en les proves.  
i) Els requisits exigits els hauran de complir les persones interessades amb referència a la data d'expiració del termini assenyalat per a la presentació d'instàncies.  
2.2 Torn de mobilitat.  
Per a ser admesos al concurs de mobilitat, caldrà complir els requisits següents:  
a) Ser funcionari de carrera en propietat amb categoria d'oficial, integrat a la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.  
b) Haver romàs, almenys dos anys, com a funcionari de carrera amb categoria d'oficial de policia local al lloc des del qual es concursa.  
c) No faltar menys de cinc anys per al pas a la situació de segona activitat.  
d) No patir cap malaltia ni defecte físic que li impedisca el normal exercici de les funcions pròpies de la seua escala i categoria, d'acord amb el barem d'exclusions i el que disposa l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
e) No trobar-se suspés, ni inhabilitat en ferm, per a l'exercici de funcions públiques. De produir-se la suspensió o la inhabilitació, després de la resolució del concurs de mobilitat, per un procediment iniciat amb anterioritat a la data de convocatòria del concurs, s'entendran anul·lades totes les actuacions pel que fa a l'aspirant esmentat.  
f) Estar en possessió dels permisos que habiliten per a la conducció de vehicles automòbils i motocicletes destinats als servicis d'urgències i emergències.  
g) Qualsevol altre requisit que s'establisca per a la mobilitat dels funcionaris de la policia local.  
h) Acreditar el pagament dels drets d'examen.  
2.2.1. El lloc de treball adjudicat per concurs de mobilitat es considera de caràcter voluntari i no generarà dret a l'abonament d'indemnització per cap concepte.  
2.2.2. La totalitat dels mèrits al·legats, i qualssevol altres dades que s'aporten, hauran d'estar referits a la data d'acabament del termini de presentació d'instàncies.  
2.2.3. Transcorregut el termini de presentació d'instàncies per al concurs de mobilitat, estes seran vinculants per als peticionaris i la destinació adjudicada serà irrenunciable, llevat que, abans de finalitzar el termini de presa de possessió s'haguera obtingut una altra destinació mitjançant convocatòria pública, i en este cas haurà de comunicar-se esta circumstància a l'Ajuntament de Callosa de Segura.  
2.2.4 En qualsevol moment del concurs de mobilitat es podrà demanar formalment de les persones interessades els aclariments o, si és el cas, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.  
2.2.5. L'orde de prioritat per a l'adjudicació de la plaça convocada estarà determinat per la major puntuació total obtinguda darrere de la suma dels mèrits al·legats i de l'entrevista personal. En cas d'igualtat, es resoldrà d'acord amb la major puntuació obtinguda en l'apartat de valoració de la formació i, de persistir, caldrà ajustar-se a la data d'ingrés en els cossos de policia local de la Comunitat Valenciana, i el lloc s'adjudicarà als sol·licitants de major antiguitat.  
2.2.6. Prèviament a la valoració dels mèrits al·legats, els aspirants al concurs de mobilitat hauran de superar els reconeixements psicotècnics i mèdics, d'acord amb els criteris establits en l'Orde de 23 de novembre de 2005, de la Conselleria de Justícia, Interior i Administracions Públiques, per a la selecció dels policies locals de la Comunitat Valenciana.  
2.2.7. La persona nomenada, cessarà a tots els efectes en el lloc de treball que ocupava i prendrà possessió en la plaça obtinguda en el concurs de mobilitat dins dels 15 dies següents al moment de cessament en l'Ajuntament de procedència, que s'haurà d'efectuar dins dels cinc dies hàbils següents a la data de la publicació de la resolució del concurs de mobilitat.  
2.2.8. El còmput de terminis de cessament i presa de possessió s'iniciarà quan finalitzen els permisos o llicències que, si és el cas, hagen sigut concedides a la persona interessada. Els participants en els concursos de mobilitat estaran obligats a traslladar, per escrit, els permisos o llicències a l'Ajuntament de Callosa de Segura, que podrà acordar-ne, mitjançant una resolució motivada, la suspensió del gaudi.  
2.2.9. L'Ajuntament de procedència hi podrà ajornar el cessament als funcionaris que hagen obtingut plaça per mobilitat, mitjançant una resolució motivada, quan concórreguen necessitats del servici i per un període de temps no superior a 20 dies hàbils, i comunicarà la pròrroga a l'Ajuntament de Callosa de Segura.  
2.2.10. A tots els efectes, el termini que hi haja entre el cessament i la presa de possessió es considerarà com de servici actiu.  
2.2.11. La persona nomenada en el concurs de mobilitat s'integrarà plenament a l'Ajuntament de Callosa de Segura, que quedarà subrogat en els drets que tinguera reconeguts de grau i antiguitat. Esta persona se sotmetrà al règim estatutari d'aplicació de la nova corporació, en la qual quedarà en situació de servici actiu, i cessarà a tots els efectes com a funcionari a l'Ajuntament de procedència.  
2.2.12. El funcionari què exercisca el dret a la mobilitat, durant el termini de presa de possessió, tindrà dret a la totalitat de les retribucions, tant bàsiques com complementàries, de caràcter fix i periodicitat mensual. En el cas que el terme del termini esmentat es produïsca dins del mateix mes en què es va efectuar el cessament, les esmentades retribucions les farà efectives l'Ajuntament de procedència, per mensualitat completa i d'acord amb la situació i drets del funcionari, referits al primer dia hàbil del mes en què es produïx el cessament. Si, al contrari, este terme recau en mes diferent del del cessament, les retribucions del primer mes es faran efectives de la forma indicada i, les del segon, les pagarà l'Ajuntament de Callosa de Segura, així mateix per mensualitat completa i en la quantia corresponent al lloc d'oficial de policia local.  
2.3. Torn lliure.  
Per a ser admesos en l'oposició de torn lliure, els aspirants hauran de complir els següents requisits, referits al dia en què finalitze el termini d'admissió d'instàncies:  
a) Tindre la nacionalitat espanyola.  
b) Estar en possessió del títol de Batxiller o equivalent, o tindre complides les condicions per a obtindre'l en la data en què finalitze el termini de presentació d'instàncies.  
c) No patir malaltia o cap defecte físic que impedisca l'exercici de les funcions, d'acord amb els quadres i barems d'exclusions i el que disposa l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic i tindre una estatura mínima de 1,65 metres els homes i de 1,60 metres les dones.  
d) Tindre complits 18 anys, sense excedir l'edat de 30 anys. Als únics efectes de l'edat màxima, es compensarà el límit amb els servicis prestats a l'administració local com a policia local o auxiliar de policia local.  
e) No haver sigut separat, per mitjà d'expedient disciplinari, del servici de l'Estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.  
f) Estar en possessió dels permisos per a la conducció de les classes B, amb un any d'antiguitat, i que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/Kg.  
g) Acreditar el pagament dels drets d'examen.  
Tercera  
Les sol·licituds per a prendre part en el concurs oposició, concurs i oposició, i les documentacions annexes, es presentaran, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado, en el Registre General d'este Ajuntament, i s'acreditarà l'ingrés dels drets d'examen, que es fixen en la quantitat de 60 euros. Les instàncies de sol·licitud s'adreçaran a l'alcalde president de l'Ajuntament de Callosa de Segura (Alacant).  
Els referits drets d'examen, que els pagaran els aspirants al compte número 1924.3840.78.1897623388, de l'oficina número 0402 de Cajamurcia, sítia al carrer de Cervantes, 2, de Callosa de Segura (Alacant), no es tornaran més que als aspirants que no siguen admesos per falta d'algun dels requisits exigits per a prendre part en les proves.  
Les instàncies també es podran presentar en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En este cas, s'haurà d'estampar, en la pròpia sol·licitud, el segell del registre de l'organisme en què es presente o el segell de certificat postal de qualsevol oficina de Correus.  
Els aspirants manifestaran en la instància que complixen tots i cada un dels requisits que s'exigixen en la base segona, referits a la data en què acabe el termini de presentació d'instàncies i que es comprometen a prestar el preceptiu jurament o promesa, i indicaran a més si concorren pel torn de promoció interna, per mobilitat o pel torn lliure.  
Igualment, faran una relació en la sol·licitud dels mèrits que al·leguen, i acompanyaran, en el moment de presentació de la instància, els documents acreditatius dels expressats mèrits. Els mèrits s'hauran d'haver contret abans de la data d'acabament del termini de presentació de sol·licituds. No es tindrà en compte cap mèrit que no s'acredite en el moment de presentació d'instàncies. Igualment manifestaran que es comprometen a prestar el preceptiu jurament o promesa.  
En qualsevol moment del procés de selecció, es podrà reclamar formalment de les persones interessades aclariments, o, si és el cas, la documentació addicional que s'estime necessària per a les comprovacions pertinents dels requisits o dades al·legats, així com aquells que es consideren precisos per a una correcta valoració.  
Quarta  
Per a ser admés a les proves selectives, els aspirants manifestaran en les instàncies que complixen totes i cada una de les condicions exigides en estes bases, que han pagat els drets d'examen i que han aportat, si és el cas, la documentació acreditativa dels mèrits al·legats.  
Finalitzat el termini d'admissió de presentació d'instàncies, l'alcalde president dictarà una resolució en el termini màxim d'un mes, en què declararà aprovada la llista provisional d'admesos i exclosos, que es farà pública en el Diari Oficial de la Comunitat Valenciana, en el Butlletí Oficial de la Província d'Alacant, al tauler d'edictes de la corporació i a la pàgina web de l'Ajuntament. Contra esta resolució, es concedirà un termini màxim de 10 dies per a reclamacions. Si les haguera, seran acceptades o rebutjades en la resolució per la qual s'aprove les llista definitiva, que es farà pública, així mateix, als llocs anteriorment indicats. No podrà esmenar-se el pagament dels drets d'examen. El que s'ha dit anteriorment s'entén sense perjudici del que disposa l'article 71 de la Llei de Règim Jurídic de les Administracions Públiques i del Procediment Administratiu Comú.  
Els errors de fet podran esmenar-se en qualsevol moment, d'ofici o a petició de la persona interessada.  
En la mateixa resolució que aprove la llista provisional d'admesos i exclosos, es farà pública la composició nominal del tribunal, l'orde de crida dels aspirants i les dades de realització del primer exercici o prova que cal realitzar.  
Una vegada començades les proves no serà necessària la publicació dels successius anuncis de celebració dels restants exercicis, i en serà suficient la publicació al tauler d'edictes de la corporació.  
Cinquena  
El tribunal qualificador tindrà la composició següent:  
President: el cap del cos de Policia Local de Callosa de Segura (Alacant).  
Secretari: el de la corporació o funcionari en què delegue, que actuarà amb veu però sense vot.  
Vocals: dos caps de cos de policia local, en situació de servici actiu, amb categoria d'intendent.  
5.1. Els assessors del tribunal per a les proves psicotècniques, mèdiques i físiques que, si és el cas, nomenarà la corporació, no en formaran part. En cap cas tindran facultats de qualificació i resolució, sinó, només, de col·laboració amb el tribunal o per a formular-hi propostes. El seu nomenament es farà públic amb el del tribunal.  
5.2. La designació dels membres del tribunal inclourà la dels respectius suplents.  
5.3. Les persones proposades o designades per a formar part del tribunal com a membres o assessors, quan concórreguen les circumstàncies establides en l'article 28 de la Llei de Règim Jurídic de les Administracions Públiques i del Procediment Administratiu Comú, s'hauran d'abstindre de formar-ne part i notificar-ho a l'Alcaldia. Els aspirants les podran recusar, per les mateixes causes, en la forma establida en l'article 29 de la llei abans esmentada.  
5.4. La designació dels membres i assessors del tribunal, titulars o suplents, es farà pública en el Diari Oficial de la Comunitat Valenciana, en el Butlletí Oficial de la Província d'Alacant i al tauler d'edictes de la corporació, juntament amb la llista definitiva d'aspirants admesos i exclosos.  
5.5. El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament. La seua composició haurà de ser eminentment tècnica i els seus components hauran de tindre la titulació o especialització iguals o superiors a l'exigida per a l'accés a la plaça convocada. La constitució del tribunal exigix la presència del president i del secretari o, si és el cas, dels qui els substituïsquen.  
5.6. Si una vegada constituït el tribunal i iniciada la sessió s'absenta el president, este podrà designar, d'entre els vocals concurrents, el que el substituirà durant la seua absència. De la mateixa manera, quan en alguna de les sessions s'absenta el secretari, este podrà designar per a la seua actuació a un dels vocals, i en este cas actuarà amb veu i amb vot.  
5.7. Els acords que haja d'adoptar el tribunal s'adoptaran per majoria simple dels assistents.  
5.8. Els membres del tribunal que no estiguen presents durant el procés de qualificació de cada exercici, no el podran puntuar.  
5.9. El secretari alçarà acta de les actuacions del tribunal, que podran replegar-se en un sol document, sempre que s'inicien en el mateix dia.  
5.10. Als membres i assessors del tribunal que concórreguen a les seues sessions se'ls pagarà les indemnitzacions per assistències i, quan procedisca, per dietes i despeses de viatge, en les quanties establides en la legislació vigent en el moment de les meritacions. El tribunal tindrà la mateixa categoria que es fixe per als qui actuen en l'administració central de l'Estat.  
5.11. El tribunal adaptarà el temps i els mitjans de realització dels exercicis dels aspirants de manera que gaudisquen d'igualtat d'oportunitats.  
5.12. El tribunal que jutge les proves del torn de promoció interna serà el mateix que intervinga en el procés de selecció del torn lliure i del torn de mobilitat.  
Sisena  
6.1. Juntament amb la llista definitiva d'aspirants admesos i exclosos es publicarà en el Butlletí Oficial de la Província d'Alacant i al tauler d'edictes de la corporació, amb una antelació mínima de 10 dies, la resolució de l'alcalde president que assenyale el lloc, la data i l'hora de començament del primer exercici. El començament dels altres exercicis selectius s'anunciarà només al tauler d'edictes de l'Ajuntament i al local en què s'haja celebrat la prova precedent, amb una antelació mínima de 12 hores, si es tracta d'un mateix exercici, i de 24 hores si es tracta d'un de nou.  
6.2. Des de l'acabament d'un exercici o prova fins al començament del següent, haurà de transcórrer un termini mínim de 48 hores i màxim de 20 dies naturals. Amb la sol·licitud prèvia unànime dels aspirants, el tribunal podrà reduir els terminis indicats.  
6.3. El tribunal podrà requerir en qualsevol moment els aspirants que n'acrediten la identitat, al fi de la qual hauran d'acudir a les proves amb el document nacional d'identitat respectiu.  
6.4. Els aspirants seran convocats per a cada prova selectiva en crida única. No obstant això, en els casos de força major o fortuïts que hagen impedit la presentació en el moment previst, degudament justificats i així considerats pel tribunal qualificador, este podrà, discrecionalment, examinar els aspirants que no van comparéixer quan van ser cridats, sempre que no haja finalitzat la prova de què es tracte ni s'entrebanque la realització o el desenvolupament de la convocatòria, amb perjudici per a l'interés general o el de tercers.  
6.5. L'orde en què hauran d'actuar els aspirants, en aquelles proves que no es puguen realitzar conjuntament, es determinarà alfabèticament. L'actuació s'iniciarà per l'opositor el primer cognom del qual comence per la lletra que isca en el corresponent sorteig, seguirà amb els inclosos fins al final de la relació i continuarà, si és el cas, amb la lletra A i següents, fins a arribar a l'aspirant anterior d'aquell amb què es va començar.  
6.6. El tribunal, excepte raons que justifiquen el contrari, adoptarà les mesures oportunes per a garantir que els exercicis es corregisquen sense conéixer la identitat dels aspirants, per a la qual cosa l'Ajuntament facilitarà els impresos i sobres idonis.  
Setena  
7.1. Procediment de selecció torn de promoció interna, concurs oposició.  
La selecció dels aspirants es realitzarà en les fases següents: proves prèvies, fase d'oposició, fase de concurs i fase de formació.  
Proves prèvies.  
Primera. Consistirà en la realització d'un exercici o prova psicotècnica aptitudinal i de personalitat, proposta pel tribunal i ajustada als barems establits en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. Esta prova es qualificarà d'apte o no apte, i tindrà caràcter eliminatori. Haurà de realitzar-se una anàlisi global de l'estructura de la personalitat i, en cas de no ajustar-se al perfil establit, si el tècnic i el tribunal ho estima oportú, abans de l'eliminació de l'opositor, estes proves s'hauran de contrastar a través d'una entrevista.  
Perquè els exercicis psicotècnics s'entenguen aprovats, els aspirants hauran de superar com a mínim, en el cas dels factors aptitudinals, quatre dels sis factors a mesurar, i hauran de superar, en tots els casos, el factor d'agilitat mental.  
Segona. Els aspirants hauran de superar el reconeixement mèdic preceptiu, ajustat al barem establit en l'anterior disposició legal. Este reconeixement es qualificacà com apte o no apte i tindrà caràcter eliminatori.   
Tercera. De caràcter obligatori i eliminatori. Consistirà a superar les proves d'aptitud física que posen de manifest la capacitat dels aspirants per a l'exercici del lloc de treball que s'oferix segons els continguts següents:  
Barem d'edats masculí  
Quadre d'edats 1 2 3  
Fins a 30 anys 4'00" 4,00 m 55"  
De 31 a 35 anys 4'20" 3,75 m 1,00"  
De 36 a 40 anys 4'75" 3,50 m 1,25"  
De 41 a 45 anys 1.500 m 3,25 m 1,35"  
De 46 a 50 anys 1.300 m 3,00 m 1,45"  
Més de 50 anys 1.200 m 2,50 m 1,55"  
Barem d'edats femení  
Quadre d'edats 1  2  3  
Fins a 30 anys 4'20" 3,50 m 1,00"  
De 31 a 35 anys 4,70"  3,25 m 1,10"  
De 36 a 40 anys 5,30"  3,00 m 1,25"  
De 41 a 45 anys 1.300 m 2,75 m 1,35"  
De 46 a 50 anys 1.200 m 2,50 m 1,45"  
Més de 50 anys 1.000 m 2,25 m 1,55"  
Proves:  
1. Carrera de resistència.  
2. Salt de longitud amb carrera.  
3. Natació (cinquanta metres).  
Els aspirants hauran d'acudir proveïts de vestimenta i calçat esportius.  
Quarta. La qualificació de les proves físiques serà apte o no apte, i caldrà superar, obligatòriament, dues de les tres proves per a ser declarat apte. La superació d'esta prova tindrà una validesa de quatre anys des de la seua realització, amb independència de l'edat de l'aspirant, i quedaran exempts de realitzar-la aquells que, durant l'esmentat període, l'hagen superada.  
Cinquena. Prèviament a l'inici de les proves físiques, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'oficial de policia local, així com que no es troben impedits o incapacitats per a l'exercici de les funcions inherents al càrrec esmentat.  
 Fase d'oposició, promoció interna.  
Exercici primer.  
De caràcter obligatori i eliminatori.  
Consistirà a contestar correctament per escrit un qüestionari de cinquanta preguntes, amb quatre respostes alternatives, només una d'elles certa, sobre els temes relacionats en els grups I a IV, ambdós inclosos, del temari que s'inclou en les presents bases. S'haurà d'obtindre una qualificació de 5 punts per a superar el present exercici. Les preguntes d'esta prova es puntuaran de la forma següent:  
- Cada pregunta encertada puntuarà 0,10 punts. Per a aprovar este exercici, s'haurà d'obtindre un mínim de 5 (cinc) punts.  
- Cada pregunta contestada de forma incorrecta (assenyalant com vertadera una alternativa que no és correcta), es penalitzarà amb 0,03 punts, és a dir, es puntuarà amb -0,03 punts.  
- Les preguntes sense contestar o contestades en més d'una de les alternatives, no puntuaran, encara que, algunes de les contestades, siga la correcta, ni seran objecte de penalització.  
Temps màxim: 1 hora i 30 minuts.  
Exercici segon.  
De caràcter obligatori i eliminatori.  
Consistirà en la realització d'un exercici escrit que fixarà el tribunal abans de la seua realització i que tractarà sobre el desenvolupament d'un supòsit policial sobre les activitats, funcions i servicis propis del lloc de treball a què s'opta i sobre redacció de documents policials. La seua extensió no podrà ser inferior a tres folis ni excedir-ne de cinc, a una sola cara. A la seua conclusió, els aspirants el llegiran en sessió pública davant del tribunal, que podrà formular les preguntes o els aclariments que, sobre este, considere. Es valorarà, a més, la claredat i l'exposició de totes les actuacions i mesures s'hagen d'adoptar en relació amb el supòsit plantejat. La qualificació d'este exercici serà de 0 (zero) a 10 (deu) punts i, per a superar-lo, s'haurà d'obtindre un mínim de 5 (cinc) punts.  
Temps màxim: 1 hora.  
Exercici tercer.  
De caràcter obligatori i eliminatori.  
Consistirà a desenvolupar per escrit dos temes triats pels aspirants de quatre extrets per sorteig d'entre els que componen el temari de la categoria d'oficial. Estos temes els llegiran els aspirants, en concloure, en sessió pública, davant del tribunal, que podrà formular les preguntes o els aclariments que, sobre estos, jutge oportuns. Es valorarà la claredat d'idees, la facilitat d'expressió i el coneixement sobre els temes desenvolupats i exposats. La qualificació d'este exercici serà de 0 (zero) a 10 (deu) punts i, per a superar-lo, s'haurà d'obtindre un mínim de cinc punts.  
Temps màxim: 2 hores.  
Exercici quart.  
De caràcter obligatori i eliminatori.  
Consistirà a desenvolupar per escrit dos temes triats pels aspirants d'entre quatre dels extrets per sorteig de cada un dels grups I a IV dels que componen el temari de les presents bases. Els temes seran llegits en sessió pública davant del tribunal, que podrà formular les preguntes o els aclariments que jutge oportunes. Es valorarà, a més, la claredat d'idees i el coneixement sobre els temes exposats. La qualificació d'este exercici serà idèntica a la del segon i tercer, precedents.  
Temps màxim: 1 hora i 30 minuts.  
Exercici cinqué.  
De caràcter obligatori i no eliminatori.  
Consistirà en l'exposició per escrit d'un tema del grup V del temari annexat a les presents bases. Es valorarà, a més, els coneixements del tema exposats, la claredat en el desenvolupament, la neteja, la redacció i l'ortografia. La qualificació d'este exercici serà de 0 a 5 punts.  
Temps màxim: 1 hora.  
Fase de concurs promoció interna.  
Finalitzada la fase d'oposició, el tribunal exposarà al públic la llista de les persones aspirants que, per haver superat tots els exercicis obligatoris i eliminatoris, han de passar a la fase de concurs de mèrits, que s'efectuarà d'acord amb el barem general aprovat per l'Orde de 20 de gener de 1998, de la Conselleria de Presidència. Supletòriament, el que establix el número 9 de l'annex únic de l'esmentada disposició. Seran els següents:  
1. Titulació acadèmica. Fins a un màxim de 15 punts. Es valoraran les titulacions acadèmiques acreditades pels concursants que siguen superiors a les exigides per a accedir a l'escala i categoria, d'acord amb:  
- Doctor, 10 punts.  
- Llicenciat o equivalent, 8 punts.  
- Diplomat universitari o equivalent, 7 punts.  
- Diplomat en Criminologia, 7 punts.  
No es valoraran com a mèrit aquelles titulacions que figuraren com a requisit per a la provisió de llocs de treball, ni aquelles que foren imprescindibles per a la consecució d'altres de nivell superior.  
2. Grau personal. S'adjudicarà fins a un màxim de 3 punts per la possessió d'un determinat grau personal consolidat dins de la carrera administrativa, de la manera següent:  
- Per posseir un grau personal superior a 22,3 punts.  
- Per posseir un grau personal igual a 22,2 punts.  
- Per posseir un grau personal inferior a 22,1 punt.  
3. Antiguitat. Fins a un màxim de 20 punts.  
- Per cada any complet d'antiguitat en la mateixa escala i categoria de la policia local, 1,50 punts.  
- Per cada any complet d'antiguitat en la categoria inferior de la policia local, 1,25 punts.  
- Per cada any complet d'antiguitat prestat en altres forces i cossos de seguretat, 0,50 per any complet, fins a un màxim de 10 punts.  
- Per cada any complet d'antiguitat prestat en qualsevol altra administració pública, 0,25 punts per any complet, fins a un màxim de 10 punts.  
4. Cursos. Fins a un màxim de 30 punts.  
La realització de cursos organitzats per l'Institut Valencià de Seguretat Pública o homologats per este Institut, ajustats al barem següent:  
Nombre d'hores Diploma Certificat Certificat  
 assistència d'aprofitament d'aprofitament  
 excel·lent  
De 20 a 50 hores 0.5 1 2  
De 51 a 100 hores 1 2 4  
De 101 a 150 hores 2 3 6  
De 151 a 200 hores 3 4 8  
De 201 a 250 hores 4 5 10  
Més de 250 hores 5  7  14  
Quan es tracte de cursos de durada inferior a la mínima esmentada adés, la puntuació d'estos es determinarà per la suma del còmput d'hores i/o assistència dels cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, sense superar, per este concepte, el màxim de 10 punts.  
Els cursos organitzats o impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, així com els realitzats pel Ministeri de l'Interior, altres ministeris o conselleries, relacionats amb la funció policial, o organismes anàlegs, escoles de policia de les corporacions locals o comunitats autònomes, ambdós expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació, no seran objecte de puntuació.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a l'efecte de titulació per a promoció interna.  
5. Premis distincions i condecoracions. Fins a un màxim de 10 punts.  
- Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
- Per estar en possessió de la Placa Individual al Mèrit Policial de la Generalitat Valenciana, 3 punts.  
- Per estar en possessió de la Medalla al Mèrit Policial de la Generalitat Valenciana, 2 punts.  
- Per ser objecte de felicitació o menció individual pel director general de la conselleria competent en matèria de policia local, 0,25 per cada una d'estes.  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una d'elles. Si la condecoració és concedida a títol col·lectiu, la puntuació serà de 0,25 punts per cada una d'estes.  
- Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada una d'elles.  
6. Altres mèrits. Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats en els apartats anteriors, lliurement apreciats pel tribunal qualificador, 0,25 punts per mèrit acreditat.  
La intervenció com a ponent en conferències i seminaris reconeguts per l'Institut Valencià de Seguretat Pública, es valorarà fins a un màxim de 0,50 punts.  
Les publicacions relacionades amb l'activitat policial es valoraran fins a un màxim de 0,75 punts per cada una.  
Únicament seran cridats per a l'entrevista personal, els aspirants els mèrits valorats dels quals aconseguisquen una puntuació mínima de 30 punts.  
7. Entrevista personal, que es realitzarà davant del tribunal qualificador, que es valorarà fins a un màxim de 10 punts, amb el contingut i puntuació que s'assenyala:  
7.1 Coneixements del terme municipal de Callosa de Segura (Alacant), guia de carrers, servicis, institucions, organització i administració municipal i altres de particular interés per a Callosa de Segura, 5 punts.  
7.2 Valoració i comprovació de l'aptitud, eficàcia, iniciativa i experiència professional dels concursants en activitats anteriors, fins a un màxim de 5 punts.  
Curs selectiu, promoció interna.  
Fase de formació.  
El tribunal farà pública la llista de les persones aprovades i formularà proposta a la corporació dels aspirants que, superades totes les proves selectives i, amb la presentació prèvia de la documentació exigida, hagen d'incorporar-se a l'Institut Valencià de Seguretat Pública, com a oficials en pràctiques, per a seguir el curs de contingut teoricopràctic integrat de dues fases: l'una, de formació i selecció a l'Institut Valencià de Seguretat Pública i l'altra de pràctiques al cos de Policia Local de l'Ajuntament de Callosa de Segura. Acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació si els aspirants han superat o no el curs esmentat, amb indicació de la puntuació o qualificació obtinguda als efectes del nomenament definitiu.  
Els aspirants que no superen el curs teoricopràctic podran incorporar-se a l'immediatament posterior. De no superar este segon curs, quedaran definitivament decaiguts en el seu dret de reserva.  
A fi d'assegurar la cobertura de les places convocades, si es produïx la renúncia d'algun o alguns dels aspirants seleccionats abans de ser nomenats o de prendre'n possessió, o bé no presenten la documentació o la falsegen, o no superen el curs selectiu, i sense perjuí de la responsabilitat en què hagen pogut incórrer, l'òrgan convocant podrà requerir del tribunal una relació complementària d'aspirants aprovats i no proposats inicialment, en la mateixa quantitat que els exclosos per alguna de les causes esmentades. Els aspirants així proposats s'incorporaran a la realització del curs selectiu en les mateixes condicions que els anteriors.  
Per a la realització del curs teoricopràctic, els aspirants seran nomenats oficials en pràctiques i percebran, a càrrec de l'Ajuntament de Callosa de Segura (Alacant) les retribucions que els corresponguen, i hauran de prendre possessió del càrrec en el termini que determine la corporació, d'acord amb les prescripcions contingudes en la legislació vigent. Els qui, sense causa justificada, no prengueren possessió dins del termini assenyalat, perdran tots els drets derivats del concurs oposició i del subsegüent nomenament conferit.  
A la puntuació obtinguda en el concurs oposició, se sumarà l'aconseguida en el curs teòricopràctic, que correspon a l'Institut Valencià de Seguretat Pública i, la suma final i definitiva que resulte valdrà per a establir la puntuació final.  
Finalitzat el curs teoricopràctic i la fase de pràctiques, l'Institut Valencià de Seguretat Pública comunicarà a l'òrgan competent de la corporació local la superació d'este amb la qualificació obtinguda a l'efecte del seu nomenament com a oficial de policia local. Estos nomenaments s'hauran d'efectuar en el termini de 15 dies comptadors des de la comunicació de l'Institut Valencià de Seguretat Pública.  
Efectuada l'anterior comunicació per l'Institut Valencià de Seguretat Pública i no formalitzats els nomenaments en el termini assenyalat en el paràgraf anterior, l'Ajuntament haurà de pagar als aspirants la totalitat de les retribucions del lloc de treball a què aspira.  
7.2 Procediment de selecció mobilitat, concurs de mèrits.  
Proves prèvies concurs de mèrits, mobilitat.  
Primera. Consistirà en la realització d'un exercici o prova psicotècnica aptitudinal i de personalitat, proposada pel tribunal i ajustada als barems establits en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. Esta prova es qualificarà d'apte o no apte i tindrà caràcter eliminatori. S'haurà de realitzar una anàlisi global de l'estructura de la personalitat i, cas de no ajustar-se al perfil establit, si el tècnic i el tribunal ho estimen oportú, abans de l'eliminació de l'opositor, estes proves s'hauran de contrastar a través d'una entrevista.  
Perquè els exercicis psicotècnics es consideren aprovats, els aspirants hauran de superar com a mínim, en el cas dels factors aptitudinales, quatre dels sis factors a mesurar, i hauran de superar, en tots els casos, el factor d'agilitat mental.  
Segona. Els aspirants hauran de superar el reconeixement mèdic preceptiu, ajustat al barem establit en l'anterior disposició legal. Este reconeixement es qualificarà com apte o no apte i tindrà caràcter eliminatori.   
Tant l'exercici o prova psicotècnica aptitudinal i de personalitat com el reconeixement mèdic, seran obligatoris i eliminatoris.  
Fase de concurs de mèrits, mobilitat.   
Concurs de mèrits, que s'efectuarà d'acord amb el barem general aprovat per l'Orde de 20 de gener de 1998, de la Conselleria de Presidència. Supletòriament, el que establix el número 9 de l'annex únic de l'esmentada disposició. Seran els següents:  
1. Titulació acadèmica. Fins a un màxim de 15 punts. Es valoraran les titulacions acadèmiques acreditades pels concursants que siguen superiors a la que s'exigix per a accedir a l'escala i categoria, d'acord amb:  
- Doctor, 10 punts.  
- Llicenciat o equivalent, 8 punts.  
- Diplomat universitari o equivalent, 7 punts.  
- Diplomat en Criminologia, 7 punts.  
No es valoraran com a mèrit aquelles titulacions que figuraren com a requisit per a la provisió de llocs de treball, ni aquelles que foren imprescindibles per a la consecució d'altres de nivell superior.  
2. Grau personal. S'adjudicarà fins a un màxim de 3 punts, per la possessió d'un determinat grau personal consolidat dins de la carrera administrativa, de la manera següent:  
- Per tindre un grau personal superior a 22, 3 punts.  
- Per tindre un grau personal igual a 22, 2 punts.  
- Per tindre un grau personal inferior a 22, 1 punt.  
3. Antiguitat. Fins a un màxim de 20 punts.  
- Per cada any complet d'antiguitat en la mateixa escala i categoria de la policia local, 1,50 punts.  
- Per cada any complet d'antiguitat en la categoria inferior de la policia local, 1,25 punts.  
- Per cada any complet d'antiguitat prestat en altres forces i cossos de seguretat, 0,50 per any complet, fins a un màxim de 10 punts.  
- Per cada any complet d'antiguitat prestat en qualsevol altra administració pública, 0,25 punts per any complet, fins a un màxim de 10 punts.  
4. Cursos. Fins a un màxim de 30 punts.  
La realització de cursos organitzats per l'Institut Valencià de Seguretat Pública o homologats per este Institut, ajustats al barem següent:  
Nombre d'hores Diploma Certificat Certificat  
 assistència d'aprofitament d'aprofitament  
 excel·lent  
De 20 a 50 hores 0.5 1 2  
De 51 a 100 hores 1 2 4  
De 101 a 150 hores 2 3 6  
De 151 a 200 hores 3 4 8  
De 201 a 250 hores 4 5 10  
Més de 250 hores 5  7  14  
Quan es tracte de cursos de durada inferior a la mínima esmentada adés, la puntuació d'estos es determinarà per la suma del còmput d'hores i/o assistència dels cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, sense superar, per este concepte, el màxim de 10 punts.  
Els cursos organitzats o impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, així com els realitzats pel Ministeri de l'Interior, altres ministeris o conselleries, relacionats amb la funció policial, o organismes anàlegs, escoles de policia de les corporacions locals o comunitats autònomes, ambdós expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a l'efecte de titulació per a promoció interna.  
5. Premis distincions i condecoracions. Fins a un màxim de 10 punts.  
- Per estar en possessió de la Placa Col·lectiva al Mèrit Policial de la Generalitat Valenciana, 1 punt.  
- Per estar en possessió de la Placa Individual al Mèrit Policial de la Generalitat Valenciana, 3 punts.  
- Per estar en possessió de la Medalla al Mèrit Policial de la Generalitat Valenciana, 2 punts.  
- Per ser objecte de felicitació o menció individual pel director general de la conselleria competent en matèria de policia local, 0,25 per cada una d'estes.  
- Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una d'elles. Si la condecoració és concedida a títol col·lectiu, la puntuació serà de 0,25 punts per cada una d'estes.  
- Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada una d'estes.  
6. Altres mèrits. Fins a un màxim de 4 punts.  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats en els apartats anteriors, lliurement apreciats pel tribunal qualificador, 0,25 punts per mèrit acreditat.  
La intervenció com a ponent en conferències i seminaris reconeguts per l'Institut Valencià de Seguretat Pública, es valorarà fins a un màxim de 0,50 punts.  
Les publicacions relacionades amb l'activitat policial es valoraran fins a un màxim de 0,75 punts per cada una.  
Únicament seran cridats per a l'entrevista personal, els aspirants els mèrits valorats dels quals aconseguisquen una puntuació mínima de 30 punts.  
7. Entrevista personal, que es realitzarà davant del tribunal qualificador, i que es valoraà fins a un màxim de 10 punts, amb el contingut i puntuació que s'assenyala:  
7.1. Coneixements del terme municipal de Callosa de Segura (Alacant), guia de carrers, servicis, institucions, organització i administració municipal i altres de particular interés per a Callosa de Segura, 5 punts.  
7.2. Valoració i comprovació de l'aptitud, eficàcia, iniciativa i experiència professional dels concursants en activitats anteriors, fins a un màxim de 5 punts.  
7.3. Procediment de selecció torn lliure, oposició.  
Proves prèvies torn lliure.  
Primera. Psicotècnica, de caràcter obligatori i eliminatori. Consistirà a superar les proves establides en l'Orde de 23 de novembre de 2005, de la Conselleria de Justícia, Interior i Administracions Públiques.  
Segona. Reconeixement mèdic, de caràcter obligatori i eliminatori. Consistirà a superar el reconeixement mèdic, d'acord amb el quadre d'exclusions establit en l'Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
Tercera. Mesurament d'estatura.  
Quarta. Proves físiques, de caràcter obligatori i eliminatori. Consistirà a superar les proves d'aptitud física que posen de manifest la capacitat per a l'exercici del lloc de treball, el contingut i les marques mínimes de la qual seran les establides en els quadres de la base setena, tercera, amb les qualificacions corresponents. Els aspirants hauran d'acudir proveïts de vestimenta i calçat esportius.  
Cinquena. Prèviament a l'inici de les proves físiques, els aspirants aportaran un certificat mèdic oficial en què es faça constar expressament la seua capacitat per a concórrer les proves físiques exigides per a l'accés a la categoria d'inspector de policia local, així com que no es troben impedits o incapacitats per a l'exercici de les funcions inherents a este càrrec.  
Fase d'oposició torn lliure.  
Exercici primer.  
De caràcter obligatori i eliminatori, amb criteris anàlegs i idèntiques qualificació i temporització al de la base setena, 7.1 de les presents.  
Exercici segon.  
De caràcter obligatori i eliminatori, amb criteris anàlegs i idèntiques qualificació i temporització al de la base setena, 7.1 de les presents.  
Exercici tercer.  
De caràcter obligatori i eliminatori, amb criteris anàlegs i idèntiques qualificació i temporització al de la base setena, 7.1 de les presents.  
Exercici quart.  
De caràcter obligatori i eliminatori, amb criteris anàlegs i idèntiques qualificació i temporització al de la base setena, 7.1 de les presents.  
Exercici cinqué.  
De caràcter obligatori i no eliminatori.  
Consistirà en l'exposició per escrit d'un tema del grup V del temari annexat a les presents bases. Es valorarà, a més, els coneixements del tema exposats, la claredat en el desenvolupament, la neteja, la redacció i l'ortografia. La qualificació d'este exercici serà de 0 a 5 punts.  
Temps màxim: 1 hora.  
Curs selectiu, torn lliure.  
Fase de formació.  
El tribunal formularà proposta a la corporació, dels aspirants que, després d'haver superat totes les proves selectives i, amb la presentació prèvia de la documentació exigida, hagen d'incorporar-se a l'Institut Valencià de Seguretat Pública, com a oficial en pràctiques, per a seguir el curs de contingut teoricopràctic integrat per dues fases: una de formació i selecció en l'Institut Valencià de Seguretat Pública i altres, una vegada superada l'anterior, de pràctiques a l'Ajuntament de Callosa de Segura, amb una durada de dos mesos. Acabat el curs teoricopràctic i la fase de pràctiques, l'Institut Valencià de Seguretat Pública, comunicarà a l'òrgan competent de la corporació si els aspirants han superat o no el curs esmentat, amb indicació de la puntuació o qualificació obtinguda als efectes del definitiu nomenament.  
Els aspirants que no superen el curs teoricopràctic, podran incorporar-se a l'immediatament posterior. De no superar este segon curs, quedaran definitivament decaiguts en el seu dret de reserva.  
Per a la realització del curs teoricopràctic, els aspirants seran nomenats oficials en pràctiques i percebran, a càrrec de l'Ajuntament de Callosa de Segura (Alacant) les retribucions que li corresponguen, i hauran de prendre possessió del càrrec en el termini que determine la corporació, d'acord amb les prescripcions contingudes en la vigent legislació. Els qui, sense causa justificada, no prengueren possessió dins del termini assenyalat, perdran tots els drets derivats del concurs oposició, del concurs i de l'oposició, segons el cas, del subsegüent nomenament conferit.  
A la puntuació obtinguda en el concurs oposició i en l'oposició, se sumarà l'aconseguida en el curs teoricopràctic, que correspon a l'Institut Valencià de Seguretat Pública i la suma final i definitiva que resulte valdrà per a establir la puntuació final.  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la superació d'este amb la qualificació obtinguda a l'efecte del seu nomenament com a oficial de policia local. Este nomenament haurà d'efectuar-se en el termini de 15 dies, comptadors des de la comunicació de l'Institut Valencià de Seguretat Pública.  
Efectuada l'anterior comunicació per l'Institut Valencià de Seguretat Pública i no formalitzat el nomenament en el termini assenyalat en el paràgraf anterior, l'Ajuntament haurà de pagar a l'aspirant la totalitat de les retribucions del lloc de treball a què aspira.  
Huitena  
Les qualificacions dels exercicis obligatoris i eliminatoris, que no hagen sigut determinades en les presents bases, es computaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cada un d'estos exercicis.   
Les puntuacions que emeta el tribunal seran la mitjana aritmètica de les qualificacions atorgades per tots els seus membres. En cas d'empat de dos aspirants, en les puntuacions finals, el tribunal elevarà proposta de nomenament i aplicarà les regles següents:  
- Quan persistisca l'empat, s'elevarà proposta de nomenament a favor de l'aspirant que haja obtingut major puntuació en els exercicis segon i tercer.  
- Si persistira l'empat, la proposta s'efectuarà a favor de l'aspirant que haja obtingut major puntuació en l'exercici quart.  
- Si encara continuara l'empat, es proposarà a l'aspirant de major edat.  
Novena  
Les qualificacions de cada exercici es faran públiques el mateix dia en què finalitze la seua exposició i s'exposaran al tauler d'edictes de l'Ajuntament. Finalitzat l'últim exercici del concurs oposició o de l'oposició, el tribunal farà públiques, als locals on s'haja celebrat este exercici, i al tauler d'edictes de la corporació, les llistes següents:  
1. Llista d'aprovats en l'últim exercici.  
2. Llista de les qualificacions finals obtingudes en el concurs oposició.  
L'orde de prioritat per a l'adjudicació de les places es determinarà per la qualificació definitiva que serà el resultat de sumar, a la puntuació total, l'obtinguda en la fase de mèrits.  
En les actes de les reunions del tribunal qualificador serà obligatori replegar les puntuacions mitjanes dels aspirants que hagen superat els exercicis que es tracte. Sense perjuí de les dades que consten a l'expedient s'entendrà que, els qui no figuren a les llistes d'aspirants aprovats en els exercicis, no han superat les proves.  
Acabades les proves selectives i la qualificació dels aspirants, el tribunal publicarà la llista definitiva dels aprovats per orde de puntuació aconseguida i amb expressió del document nacional d'identitat i l'elevarà, juntament amb l'acta de l'última sessió, a l'òrgan competent per al seu nomenament.  
Deu  
A la vista de tota la documentació aportada i que es troba en poder de l'expedient de les convocatòries i considerada conforme i suficient per l'òrgan municipal competent, este efectuarà el nomenament, com a oficial en propietat, dels aspirants proposats pel tribunal, una vegada superats els cursos selectius exigits i el període de pràctiques.  
El corresponent nomenament, serà notificat a la persona interessada, que haurà de prendre possessió en el termini que determine la corporació municipal, d'acord amb les prescripcions contingudes en les disposicions aplicables. Els qui, sense causa justificada, no prengueren possessió dins del termini assenyalat, perdran tots els drets derivats de la superació de les proves selectives i del subsegüent nomenament conferit.  
En l'acte de presa de possessió, el funcionari nomenat haurà de prestar jurament o promesa, de conformitat amb la fórmula prevista en el Reial Decret 707/1979, de 5 d'abril.  
L'alcalde queda facultat per a realitzar tots els tràmits que siguen necessaris per a resoldre qualsevol dubte que es produïsca en allò no previst en les presents bases, i vetlarà pel bon orde del desenvolupament de les convocatòries, fins al lliurament de l'expedient al tribunal qualificador.  
El tribunal queda facultat per a resoldre les incidències i dubtes que s'hi produïsquen o plantegen sobre la interpretació de les bases i per a adoptar els acords o resolucions necessaris per a mantindre el bon orde en les proves i, en general, en el desenvolupament de les convocatòries, mentre dure la seua actuació.  
Entre estes facultats s'inclouen les de desqualificar els aspirants i, en conseqüència, no puntuar les seues proves quan aquells vulneren les lleis o les bases de les convocatòries o el seu comportament supose un abús o frau (falsificar exercicis, copiar, ofendre el tribunal, etc.).  
Onze  
Les valoracions que faça el tribunal qualificador es publicaran al tauler d'edictes de la corporació. L'orde de prioritat per a l'adjudicació de la plaça convocada estarà determinat per la major puntuació total obtinguda en les fases d'oposició i de concurs.  
Es tindrà en compte el que establix el Reial Decret 364/1995, de 10 de març, Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció dels Funcionaris Civils de l'Administració General de l'Estat, d'aplicació supletòria en l'administració local; el que establix el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, i allò que s'ha contingut en la Llei 6/1999, de 19 d'abril, de la Generalitat Valenciana, de Coordinació de Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana; Orde d'1 de juny de 2001, de la Conselleria de Justícia i Administracions Públiques, per la qual es desplega el Decret 88/2001, de 24 d'abril, del Govern Valencià; Orde d'1 de juny de 2001, de la Conselleria de Justícia i Administracions Públiques, de desplegament del Decret 88/2001, de 24 d'abril, del Govern Valencià, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala tècnica; Orde de 23 de novembre de 2005, de la Conselleria de Justícia, Interior i Administracions Públiques, per la qual s'establixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic; Llei 7/2007, de 12 d'abril, de l'Estatut Bàsic de l'Empleat Públic, i la resta de normes aplicables de manera pertinent.  
En allò no previst en estes bases, caldrà ajustar-se al que disposa la Llei 7/1985, de 2 d'abril; Reial Decret Llei 781/1986, de 18 d'abril; Llei 30/1984, de 2 d'agost; Reial Decret 896/1991, de 7 de juny; Decret 254/1993, de 30 de desembre; Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i disposicions de concordant aplicació.   
Dotze  
Contra les propostes finals del tribunal qualificador, els aspirants aprovats i, en general, contra els actes de tràmit que determinen la impossibilitat de continuar el procediment selectiu o produïsquen indefensió, podran interposar un recurs davant de l'alcalde que el resoldrà ell mateix o, en els assumptes o casos delegats, per la Junta Local de Govern.   
Contra els altres actes de tràmit del tribunal qualificador, les persones interessades podran presentar les reclamacions i formular les al·legacions que desitgen, davant del tribunal esmentat, que seran tingudes en compte per l'òrgan que adopte les decisions que posen fi als respectius procediments».  
Cosa que es fa pública perquè se'n prenga coneixement general.  
   
Callosa de Segura, 11 de juny de 2008.- L'alcalde: Francisco Javier Pérez Trigueros.